text: De unge vil hellere flyve droner end bygge deres eget fly
  25 maj 2017 kl. 20.27
  Modelfly-fans fra hele landet er samlet til stævne hos Ellehammer R/C Klub i et hjørne af Vandel Flyveplads. Men det er svært at få nye medlemmer.
  De unge vil nemlig hellere flyve med droner (med fire propeller) end bygge deres eget modelfly og få det i luften.
  Det fortæller Tommy Olsen, som er formand for Ellehammer R/C Klub.
  Stævnet fortsætter til søndag.
  Modelflyvning er en sport, der byder på store udfordringer, og dagen igennem vil erfarne modelflyvere vise mange modeltyper - både i luften og på jorden.
  Der vises alt fra nogle af Danmarks største skalafly til små lette svævefly.
  